Diari Oficial de la Generalitat Valenciana


Sumari del DOGV 1761, del 08-04-1992 (1992/824434)

ORDRE de 16 de març de 1992, de la Conselleria d'Agricultura i Pesca, per la qual es regulen diverses modalitats d'ajudes a les organitzacions professionals agràries (OPA).
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/16/(1)/dof/vci/html**

### Dades del document

Número de DOGV
:   1761

Data del DOGV
:   08-04-1992

Secció del DOGV
:   DISPOSICIONS GENERALS

Número del document
:   1992/824434


Data del document
:   16-03-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 16 de març de 1992, de la Conselleria d'Agricultura i Pesca, per la qual regula diverses modalitats d'ajudes a les organitzacions professionals agràries (OPA).  
Les organitzacions professionals agràries (OPA), representatives dels interessos dels productors agraris, exerceixen a la Comunitat Valenciana activitats que reforcen les accions del Consell en favor de l?interés agrari valencià. La Conselleria d'Agricultura i Pesca desitja mantenir les mesures de foment d'aquests programes d'activitats desplegades per les OPA, també amb la voluntat de prestar-los el suport institucional necessari per a la seua consolidació com a instrument d'articulació dels agricultors valencians.  
Per tot això,  
ORDENE  
Article primer  
La Conselleria d?agricultura i Pesca concedirà subvencions a les organitzacions professionals agràries, com a entitats representatives dels interessos generals dels agricultors, l?àmbit territorial de les quals siga el conjunt de la Comunitat Valenciana i que estiguen integrades en el Comitè d'Organitzacions Professionals Agràries de la Comunitat Europea. En conseqüència, no es consideraran com a tals els sindicats de treballadors per compte d'altri encara que estiguen limitats al sector agrari, i d'acord amb allò que s'estableix en aquesta ordre.  
Article segon  
Les sol·licituds de subvenció s'adreçaran per instància a la Direcció General de Pesca i Relacions Agràries de la Conselleria d?agricultura i Pesca.  
A la sol·licitud s'adjuntarà una memòria de les activitats, en la qual s'indicarà l?estimació de les dates de realització, llocs i mitjans amb què es compte per tal de portar-les a terme, ingressos i despeses com a conseqüència d'aquestes activitats. La memòria serà única per a cada organització professional agrària i per exercicis anuals. El termini de presentació per a l?exercici 1992 comprendrà des de l?endemà de la publicació d'aquesta ordre fins al 30 d'abril.  
Així mateix, en tot cas, s'hi ajuntarà la següent documentació:  
a) Acreditació de la representació del sol·licitant.  
b) Declaració en què conste el número de seus obertes a la data d'entrada en vigor d'aquesta ordre, ja siguen propietat de l?organització o en règim de lloguer, s'hi ajuntarà la documentació justificativa o l'acreditació per l'autoritat municipal.  
c) Declaració sobre la plantilla de l?organització i qualificació dels treballadors, referida a la data d'entrada en vigor d'aquesta disposició, adjuntant-hi els corresponents documents acreditatius (TC1 i TC2), i justificació de la titulació acadèmica dels empleats.  
Article tercer  
Es concediran ajudes per a les activitats d'informació, divulgació, cooperació amb l'Administració, formació i suport jurídic a l'agricultor que tot seguit s'indiquen:  
1. Conferències i xarrades de caràcter informatiu, de temes d'interés general agrari, (assegurances agràries, contractes agraris, auxilis i ajudes de l'Administració etc). La subvenció consistirà en un import fix de 20.000 pessetes per conferència o xarrada.  
2. Edició de material de divulgació agrària. La subvenció serà fins un 50 per cent del seu cost. La sol·licitud d'aquesta modalitat comportarà la presentació d'una memòria específica.  
3. Col·laboració amb l'administració agrària en l'assessorament i compliment d'expedients d'auxili tècnico-econòmic. La subvenció podrà arribar a 30.000 pessetes en el cas dels expedients corresponents a les ajudes a les inversions en les explotacions agràries en plans de millora i primera instal·lació d'agricultors joves del Decret 1887/1991, del 30 de desembre, sobre la millora de les estructures agràries. Per a qualsevol altre tipus d'expedient la subvenció màxima serà de 5.000 pessetes. Tot açò valorat discrecionalment per l'Administració d'acord amb la gestió realitzada, sense que es puga superar en el conjunt de subvencions per aquest concepte, la quantitat de 5.000.000 de pessetes.  
4. Assistència a les reunions convocades per la Conselleria d?agricultura i Pesca. Es concediran ajudes per un import de 3.500 pessetes per sessió i 20 pessetes/Km en concepte de despeses de transport, amb càrrec al capítol II del Programa 711.20.  
5. Assistència a l'agricultor, inclosa la jurídica, en la relació contractual dintre de les transaccions de venda dels productes agraris. La subvenció podrà arribar a 25.000 pessetes per assistència jurídica per incompliment de contracte. Les subvencions concedides per aquest concepte no podran superar els 3.000.000 de pessetes.  
6. Celebració de jornades i congressos. La subvenció serà fins un màxim del 50 per cent del pressupost. Quan el congrés s'organitze pel conjunt de les organitzacions professionals agràries de la Comunitat Valenciana que complesquen els requisits establerts a l'article primer, la subvenció serà fins un màxim del cent per cent del pressupost.  
7. Concurrència a la Fira d'Octubre. La subvenció serà fins un màxim del 100 per cent del lloguer de l'estan.  
8. Activitats de formació professional agrària. La subvenció serà fins un màxim del 70 per cent del seu import.  
Article quart  
Se subvencionaran les adquisicions de béns mobles que tinguen caràcter inventariable i immobles destinats a la utilització com a oficines de representació pública. La subvenció arribarà fins el 80 per cent.  
En cas d'adquisició d'immobles, el límit màxim de subvenció per exercici serà de 4.000.000 pessetes de les quantitats satisfetes o que s'han de pagar per les adquisicions, inclús per la devolució de capitals aliens, i els seus interessos, emprats per a aquestes adquisicions, encara que aquestes es produïren en exercicis anteriors, en els quals l?organització professional agrària ja se n'hagués beneficiat.  
En cap cas l'import de les ajudes, en diferents exercicis, per a l'adquisició d'un immoble superarà el 80 per cent del seu preu d'adquisició.  
Per a la sol·licitud d'aquesta modalitat de subvenció s'han de descriure els béns i la localització, en cas de ser immobles, i la destinació en cas de ser mobiliari.  
Les organitzacions bèneficiàries estan obligades a mantenir la destinació dels béns adquirits a la finalitat assenyalada en la corresponent petició. En tot cas, els béns immobles no podran ser alienats, arrendats, ni cedits sense l'autorització expressa de la Conselleria d?agricultura i Pesca, i hi revertirà el valor de la subvenció concedida, en el cas contrari. A aquest efecte l'immoble es constituirà com a garantia d'aquesta obligació, havent de figurar-ne al títol públic d'adquisició.  
Article cinqué  
Les subvencions s'atorgaran a càrrec del programa 711.20, de Relacions Agràries, del pressupost de despeses de la Generalitat Valenciana, línia 401/000/92, amb un crèdit de 81.417.872 de pessetes, per a les subvencions previstes en l'article tercer, i la línia 701/00/92, amb un crèdit de 32.992.948 de pessetes per a la modalitat de subvenció establerta a l'article quart, quantitats consignades per a l?exercici 1992.  
En cas que l?import de les ajudes sol·licitades supere les quantitats indicades, segons modalitats, les dades aportades sobre el nombre de seus i de plantilles de les organitzacions constituiran el criteri per a la distribució de les ajudes.  
Article sisé  
La Conselleria d?agricultura i Pesca realitzarà les comprovacions i les inspeccions que estime oportunes respecte a la correcta aplicació d'aquestes en les ajudes concedides.  
En tot cas, les organitzacions subvencionades han de justificar, per a l?efectivitat del pagament, amb anterioritat al 30 de novembre del corresponent exercici, aquesta aplicació pels següents mitjans:  
1. Per a les ajudes a conferències i xarrades, s'acreditarà documentalment mitjançant: a) declaració jurada del representant de l?organització, en la qual s'indiquen els actes celebrats, localitat, data, tema desenvolupat i nombre d'assistents; b) còpia de la comunicació a l'autoritat municipal per part de l?OPA que farà l'acte.  
2. Per a les ajudes en concepte de col·laboració amb l'Administració i assistència a l'agricultor en les relacions contractuals, les organitzacions trametran trimestralment la relació de prestacions que hagen realitzat.  
3. Per a les ajudes a l?edició de material de divulgació agrària, i per la realització de jornades i congressos, s'acreditaran les despeses mitjançant factures originals o fotocòpies confrontades, justificants o certificats acompanyats, si s'escau, per l?exemplar divulgatiu en què conste la col·laboració de la Conselleria d'Agricultura i Pesca.  
4. Per a les ajudes a activitats de formació es presentarà una memòria descriptiva de l'activitat realitzada, amb les dades definitives, acompanyada dels justificants de les despeses realitzades.  
5. Per a les ajudes a l'adquisició de béns mobles i immobles, es presentaran els comprovants dels pagaments realitzats en l?exercici, i també l?escriptura de compra-venda, degudament inscrita en el Registre de la Propietat, en cas dels béns immobles.  
Les entitats sol·licitants han de justificar el compliment de les obligacions tributàries i davant de la Seguretat Social, conformement amb l?Ordre de 7 de gener de 1991, de la Conselleria d'Economia i Hisenda.  
DISPOSICIONS FINALS  
Primera  
S'autoritza la Direcció General de Pesca i Relacions Agràries perquè dicte les resolucions que considere necessàries per al desenvolupament d'aquesta ordre.  
Segona  
AqueStà ordre,entra en vigor l?endemà de la publicació al Diari Oficial de la Generalitat Valenciana.  
València, 16 de març de 1992.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI